title: Vykonávacie nariadenie Komisie (EÚ) č. 688/2012 z  26. júla 2012 o vydávaní dovozných povolení na ryžu v rámci colných kvót otvorených na čiastkové obdobie júl 2012 vykonávacím nariadením (EÚ) č. 1273/2011

text:
               27.7.2012

               SK

               Úradný vestník Európskej únie

               L 200/13

         VYKONÁVACIE NARIADENIE KOMISIE (EÚ) č. 688/2012
   z 26. júla 2012
   o vydávaní dovozných povolení na ryžu v rámci colných kvót otvorených na čiastkové obdobie júl 2012 vykonávacím nariadením (EÚ) č. 1273/2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty, spravovaných prostredníctvom systému dovozných licencií (2), a najmä na jeho článok 7 ods. 2,
   so zreteľom na vykonávacie nariadenie Komisie (EÚ) č. 1273/2011 zo 7. decembra 2011 otvárajúce a stanovujúce správu určitých colných kvót na dovoz ryže a zlomkovej ryže (3), a najmä na jeho článok 5 prvý odsek,
   keďže:

               (1)

               Vo vykonávacom nariadení Komisie (EÚ) č. 1273/2011 sa otvorila a stanovila správa určitých colných kvót na dovoz ryže a zlomkovej ryže, ktoré sa rozdelili podľa krajiny pôvodu a podľa viacerých čiastkových období v súlade s prílohou I k uvedenému vykonávaciemu nariadeniu.

               (2)

               Júl je tretím čiastkovým obdobím pre kvótu stanovenú v článku 1 ods. 1 písmene a) vykonávacieho nariadenia (EÚ) č. 1273/2011 a druhým čiastkovým obdobím pre kvótu stanovenú v článku 1 ods. 1 v písmenách b), c) a d) uvedeného vykonávacieho nariadenia.

               (3)

               Z oznámení poslaných v súlade s článkom 8 písm. a) vykonávacieho nariadenia (EÚ) č. 1273/2011 vyplýva, že v prípade kvót s poradovými číslami 09.4154 – 09.4166 sa žiadosti podané počas prvých 10 pracovných dní mesiaca júl 2012 podľa článku 4 ods. 1 uvedeného vykonávacieho nariadenia vzťahujú na množstvo, ktoré prekračuje dostupné množstvo. Je preto potrebné určiť, do akej miery sa môžu dovozné povolenia vydávať tak, že sa stanoví alokačný koeficient, ktorý sa má uplatňovať na požadované množstvá v rámci príslušných kvót.

               (4)

               Z uvedených oznámení takisto vyplýva, že v prípade kvót s poradovými číslami 09.4127 – 09.4128 – 09.4129 – 09.4148 – 09.4149 – 09.4150 – 09.4152 – 09.4153 sa žiadosti podané počas prvých 10 pracovných dní mesiaca júl 2012 podľa článku 4 ods. 1 vykonávacieho nariadenia (EÚ) č. 1273/2011 vzťahujú na množstvo, ktoré je menšie ako dostupné množstvo.

               (5)

               V prípade kvót s poradovými číslami 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 – 09.4166 je potrebné určiť aj celkové dostupné množstvo na nasledujúce čiastkové obdobie v súlade s článkom 5 prvým pododsekom vykonávacieho nariadenia (EÚ) č. 1273/2011.

               (6)

               Aby sa zabezpečilo náležité riadenie postupu vydávania dovozných povolení, toto nariadenie by malo nadobudnúť účinnosť okamžite po jeho uverejnení,

         PRIJALA TOTO NARIADENIE:
   Článok 1
   1.   Na základe žiadostí o dovozné povolenia na ryžu patriacu pod kvóty s poradovými číslami 09.4154 – 09.4166, uvedené vo vykonávacom nariadení (EÚ) č. 1273/2011, podaných počas prvých 10 pracovných dní mesiaca júl 2012 sa povolenia vydajú na požadované množstvo vynásobené alokačným koeficientom stanoveným v prílohe k tomuto nariadeniu.
   2.   Celkové množstvo dostupné v rámci kvóty s poradovými číslami 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 – 09.4166, uvedené vo vykonávacom nariadení (EÚ) č. 1273/2011 na nasledujúce čiastkové obdobie, je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. júla 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. EÚ L 325, 8.12.2011, s. 6.

      PRÍLOHA

         Množstvá, ktoré sa majú prideliť v rámci čiastkového obdobia júl 2012 a množstvá, ktoré sú dostupné na nasledujúce čiastkové obdobie, podľa nariadenia (EÚ) č. 1273/2011

                  a)

                  Kvóta na bielenú alebo polobielenú ryžu patriacu pod číselný znak KN 1006 30 podľa článku 1 ods. 1 písm. a) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Alokačný koeficient na čiastkové obdobie júl 2012

                              Celkové dostupné množstvo na čiastkové obdobie september 2012 (v kg)

                              Spojené štáty americké

                              09.4127

                              — (1)

                              12 327 801

                              Thajsko

                              09.4128

                              — (1)

                              1 716 114

                              Austrália

                              09.4129

                              — (1)

                              811 500

                              Iný pôvod

                              09.4130

                              — (2)

                              227

                  b)

                  Kvóta na lúpanú ryžu patriacu pod číselný znak KN 1006 20 podľa článku 1 ods. 1 písm. b) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Alokačný koeficient na čiastkové obdobie júl 2012

                              Celkové dostupné množstvo na čiastkové obdobie október 2012 (v kg)

                              Všetky krajiny

                              09.4148

                              — (3)

                              1 634 000

                  c)

                  Kvóta na zlomkovú ryžu patriacu pod číselný znak KN 1006 40 00 podľa článku 1 ods. 1 písm. c) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Alokačný koeficient na čiastkové obdobie júl 2012

                              Thajsko

                              09.4149

                              — (4)

                              Austrália

                              09.4150

                              — (5)

                              Guayana

                              09.4152

                              — (5)

                              Spojené štáty americké

                              09.4153

                              — (5)

                              Iný pôvod

                              09.4154

                              1,470237 %

                  d)

                  Kvóta na bielenú alebo polobielenú ryžu patriacu pod číselný znak KN 1006 30 podľa článku 1 ods. 1 písm. d) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Alokačný koeficient na čiastkové obdobie júl 2012

                              Celkové dostupné množstvo na čiastkové obdobie september 2012 (v kg)

                              Thajsko

                              09.4112

                              — (6)

                              76 317

                              Spojené štáty americké

                              09.4116

                              — (6)

                              65 072

                              India

                              09.4117

                              — (6)

                              7 985

                              Pakistan

                              09.4118

                              — (6)

                              29 077

                              Iný pôvod

                              09.4119

                              — (6)

                              235 183

                              Všetky krajiny

                              09.4166

                              0,835139 %

                              0

         (1)  Žiadosti sa vzťahujú na množstvá, ktoré sú menšie alebo rovnaké ako dostupné množstvá: možno preto vyhovieť všetkým žiadostiam.

         (2)  Pre toto čiastkové obdobie už nie je dostupné žiadne množstvo.

         (3)  Na toto čiastkové obdobie sa neuplatňuje žiaden alokačný koeficient: Komisii neboli oznámené žiadne žiadosti o povolenie.

         (4)  Žiadosti sa vzťahujú na množstvá, ktoré sú menšie alebo rovnaké ako dostupné množstvá: možno preto vyhovieť všetkým žiadostiam.

         (5)  Na toto čiastkové obdobie sa neuplatňuje žiaden alokačný koeficient: Komisii neboli oznámené žiadne žiadosti o povolenie.

         (6)  Pre toto čiastkové obdobie už nie je dostupné žiadne množstvo.


title: Vykonávacie nariadenie Komisie (EÚ) č. 199/2014 z  28. februára 2014 o zatriedení určitého tovaru do kombinovanej nomenklatúry

text:
               4.3.2014

               SK

               Úradný vestník Európskej únie

               L 62/6

      VYKONÁVACIE NARIADENIE KOMISIE (EÚ) č. 199/2014
   z 28. februára 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení tovaru vydanej súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení tovaru, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas [troch mesiacov] od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. februára 2014

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 (EHS) z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Výrobok v podobe štylizovanej žirafy (približne 36 cm vysoká s hmotnosťou približne 820 g), ktorá je vyrobená z mäkkého textilného vonkajšku vyplneného rôznymi materiálmi. Hlava je vyplnená mäkkým textilným materiálom, zatiaľ čo telo a končatiny obsahujú voľne sypkú výplň z prosa a levandule (ktorú nemožno vybrať na účely používania ako samostatný vankúšik).
                  Výrobok možno zohrievať buď v mikrovlnnej alebo v tradičnej rúre, a možno ho tiež chladiť buď v chladničke alebo v mrazničke, aby sa používal ako ohrievací či chladiaci vankúšik.

                      (1) Pozri obrázok.

                  9503 00 41

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 9503 00 a 9503 00 41.
                  Vzhľadom na svoj dizajn a prezentáciu je výrobok v podstate určený na zábavu detí a dospelých (pozri tiež vysvetlivky k harmonizovanému systému k 95. kapitole, Všeobecne, a k položke 9503, časť (D)). Akékoľvek iné použitie výrobku na základe jeho ohrievacej či chladiacej schopnosti sa považuje za vedľajšie k jeho zábavnej funkcii. Výrobok sa preto považuje za hračku položky 9503. Zatriedenie podľa jedného z použitých materiálov (napríklad ako proso do položky 1008 alebo ako ostatné celkom dohotovené textilné výrobky do položky 6307) je preto vylúčené.
                  Výrobok sa preto má zatriediť pod číselný znak KN 9503 00 41 ako vypchaná hračka predstavujúca zviera.

         (1)  Obrázok má len informačný charakter.


title: Vykonávacie nariadenie Komisie (EÚ) 2015/168 z 3. februára 2015, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               4.2.2015

               SK

               Úradný vestník Európskej únie

               L 28/42

         VYKONÁVACIE NARIADENIE KOMISIE (EÚ) 2015/168
   z 3. februára 2015,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. februára 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  EG

                  344,2

                  IL

                  99,6

                  MA

                  80,2

                  SN

                  316,2

                  TR

                  119,8

                  ZZ

                  192,0

                  0707 00 05

                  TR

                  183,2

                  ZZ

                  183,2

                  0709 91 00

                  EG

                  113,1

                  ZZ

                  113,1

                  0709 93 10

                  EG

                  165,4

                  MA

                  239,0

                  TR

                  236,9

                  ZZ

                  213,8

                  0805 10 20

                  EG

                  49,2

                  IL

                  78,7

                  MA

                  57,6

                  TN

                  54,3

                  TR

                  64,2

                  ZZ

                  60,8

                  0805 20 10

                  IL

                  144,4

                  MA

                  79,6

                  ZZ

                  112,0

                  0805 20 30 , 0805 20 50 , 0805 20 70 , 0805 20 90

                  CN

                  56,6

                  EG

                  83,5

                  IL

                  133,4

                  JM

                  119,0

                  MA

                  114,2

                  TR

                  85,4

                  ZZ

                  98,7

                  0805 50 10

                  TR

                  56,6

                  ZZ

                  56,6

                  0808 10 80

                  BR

                  63,9

                  CL

                  89,9

                  US

                  159,3

                  ZZ

                  104,4

                  0808 30 90

                  CL

                  316,1

                  US

                  130,9

                  ZA

                  86,6

                  ZZ

                  177,9

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/1784 z 30. septembra 2016, ktorým sa mení nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach

text:
               8.10.2016

               SK

               Úradný vestník Európskej únie

               L 273/5

         VYKONÁVACIE NARIADENIE KOMISIE (EÚ) 2016/1784
   z 30. septembra 2016,
   ktorým sa mení nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 91 prvý odsek písm. d) a článok 91 druhý odsek,
   keďže:

               (1)

               Nariadením Komisie (EHS) č. 2568/91 (2) sa vymedzujú chemické a organoleptické vlastnosti olivových olejov a olejov z olivových výliskov a stanovujú metódy hodnotenia týchto vlastností. Uvedené metódy sa pravidelne aktualizujú na základe stanoviska odborníkov v oblasti chémie a v súlade s činnosťou vykonanou v rámci Medzinárodnej rady pre olivy (International Olive Council, IOC).

               (2)

               S cieľom zabezpečiť na úrovni Únie uplatňovanie najnovších medzinárodných štandardov zavedených Medzinárodnou radou pre olivy by sa mala aktualizovať metóda na stanovenie peroxidového čísla uvedená v nariadení (EHS) č. 2568/91.

               (3)

               Nariadenie (EHS) č. 2568/91 by sa preto malo zodpovedajúcim spôsobom zmeniť.

               (4)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Príloha III k nariadeniu (EHS) č. 2568/91 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. septembra 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (EHS) č. 2568/91 z 11. júla 1991 o charakteristikách olivového oleja a oleja z olivových zvyškov a o príslušných analytických metódach (Ú. v. ES L 248, 5.9.1991, s. 1).

      PRÍLOHA

            „PRÍLOHA III

               STANOVENIE PEROXIDOVÉHO ČÍSLA

            1.   Oblasť

            Táto príloha opisuje metódu stanovenia peroxidového čísla živočíšnych a rastlinných olejov a tukov.
            2.   Definícia

            Peroxidové číslo je množstvo tých zložiek vo vzorke, ktoré sú vyjadrené ako miliekvivalent aktívneho kyslíka na kilogram a ktoré oxidujú jodid draselný za uvedených prevádzkových podmienok.
            3.   Princíp

            Úprava roztoku, ktorý tvorí odobratá časť vzorky, kyselina octová a chloroform, roztokom jodidu draselného. Titrácia uvoľneného jódu štandardizovaným roztokom tiosíranu sodného.
            4.   Prístrojové vybavenie

            Všetky použité prístroje musia byť bez redukujúcich alebo oxidujúcich látok.

                  Poznámka 1:

               Nemastite zábrusové povrchy.

                        4.1.

                        3 ml sklenená navažovacia lodička.

                        4.2.

                        Banky so zábrusovými hrdlami a zátkami, približne 250 ml objemu, predsušené a naplnené čistým suchým inertným plynom (dusíkom alebo, pokiaľ možno, oxidom uhličitým).

                        4.3.

                        5, 10 alebo 25 ml byreta, delená po najmenej 0,05 ml, pokiaľ možno s automatickým nastavením nuly alebo rovnocenná automatická byreta.

                        4.4.

                        Analytické váhy.

                  5.   Činidlá

                        5.1.

                        Chloroform, p.a., zbavený kyslíka prebublávaním prúdom čistého, suchého inertného plynu.

                        5.2.

                        Ľadová kyselina octová, p.a., zbavená kyslíka prebublávaním prúdom čistého, suchého inertného plynu.

                        5.3.

                        Jodid draselný, nasýtený vodný roztok, čerstvo pripravený, neobsahujúci jód ani jodičnany. Rozpustite približne 14 g jodidu draselného v približne 10 ml vody pri teplote miestnosti.

                        5.4.

                        Tiosíran sodný (sírnatan), 0,01 mol/l (= 0,01 N) presný štandardizovaný vodný roztok, štandardizovaný tesne pred použitím.
                        Čerstvo pripravte denne 0,01 mol/l roztoku tiosíranu sodného z 0,1 mol/l štandardného roztoku tiosíranu sodného pred použitím alebo stanovte presnú molaritu. Skúsenosti dokazujú, že stabilita je obmedzená a závisí od hodnoty pH a obsahu voľného oxidu uhličitého. Na zriedenie použite len čerstvo prevarenú vodu, prípadne prepláchnutú dusíkom.
                        Na stanovenie presnej molarity roztoku tiosíranu sodného sa odporúča tento postup:
                        Odvážte s presnosťou na 0,001 g 0,27 g až 0,33 g jodičnanu draselného (mKIO3) do odmernej banky (250 ml alebo 500 ml) a zrieďte po značku čerstvo prevarenou vodou (V2), ochladenou na izbovú teplotu. Pomocou pipety preneste 5 ml alebo 10 ml tohto roztoku jodičnanu draselného (V1) do 250 ml Erlenmeyerovej banky. Pridajte 60 ml čerstvo prevarenej vody, 5 ml 4 mol/l kyseliny chlorovodíkovej a 25 mg až 50 mg jodidu draselného alebo 0,5 ml nasýteného roztoku jodidu draselného. Tento roztok stitrujte roztokom tiosíranu sodného (V3) na stanovenie presnej molarity roztoku tiosíranu sodného.

                        kde:

                                    mKIO3

                                    =

                                    hmotnosť jodičnanu draselného v gramoch;

                                    V1

                                    =

                                    objem roztoku jodičnanu draselného v mililitroch (5 ml alebo 10 ml);

                                    V2

                                    =

                                    celkový objem roztoku jodičnanu draselného v mililitroch (250 ml alebo 500 ml);

                                    V3

                                    =

                                    objem roztoku tiosíranu sodného v mililitroch;

                                    wKIO3

                                    =

                                    čistota jodičnanu draselného v g/100 g;

                                    MKIO3

                                    =

                                    molekulárna hmotnosť jodičnanu draselného (214 g/mol);

                                    T

                                    =

                                    presná molarita roztoku tiosíranu sodného (mol/l).

                        5.5.

                        Roztok škrobu, vodná disperzia s koncentráciou 10 g/l, čerstvo pripravená z prírodného rozpustného škrobu. Možno použiť aj rovnocenné činidlá.

                  6.   Vzorka

            Dbajte o to, aby bola vzorka odoberaná a skladovaná bez prístupu svetla, udržiavaná v chlade a v úplne (až povrch) naplnených sklenených zásobníkoch (dózach), hermeticky uzavretých zábrusnými alebo korkovými zátkami.
            7.   Postup

            Test sa musí vykonať pri rozptýlenom dennom svetle alebo pri umelom svetle. V sklenenej navažovačke (4.1) alebo prípadne v banke (4.2) odvážte s presnosťou na 0,001 g množstvo vzorky v súlade s nasledujúcou tabuľkou a podľa predpokladaného peroxidového čísla:

                        Predpokladané peroxidové číslo
                        (meq)

                        Hmotnosť navážky
                        g)

                        0 až 12

                        5,0 až 2,0

                        12 až 20

                        2,0 až 1,2

                        20 až 30

                        1,2 až 0,8

                        30 až 50

                        0,8 až 0,5

                        50 až 90

                        0,5 až 0,3

                  Odzátkujte banku (4.2) a vložte sklenenú navažovačku s odváženou časťou testovanej vzorky. Pridajte 10 ml chloroformu (5.1). Miešaním rýchlo rozpustite testovanú vzorku. Pridajte 15 ml kyseliny octovej (5.2), potom 1 ml roztoku jodidu draselného (5.3). Rýchlo zazátkujte, pretrepávajte 1 minútu a nechajte 5 minúť stáť v tme pri teplote 15 až 25 °C.
            Pridajte približne 75 ml destilovanej vody. Uvoľnený jód stitrujte roztokom tiosíranu sodného (5.4), dôkladne pretrepávajte, ako indikátor použite roztok škrobu (5.5).
            Vykonajte dve zistenia z jednej testovanej vzorky.
            Zároveň vykonajte slepý pokus. Ak výsledok slepého pokusu prekročí 0,05 ml 0,01 N roztoku tiosíranu sodného (5.4), vymeňte znečistené činidlá.
            8.   Vyjadrenie výsledkov

            Peroxidové číslo (PV), vyjadrené v miliekvivalentoch aktívneho kyslíka na kilogram, sa udáva podľa vzorca:

            kde:

                        V

                        =

                        objem (vyjadrený v ml) štandardizovaného roztoku tiosíranu sodného (5.4), použitého pri teste, korigovaného výsledkom slepého pokusu;

                        T

                        =

                        presná molarita použitého roztoku tiosíranu sodného (5.4) v mol/l;

                        m

                        =

                        hmotnosť navážky vzorky v g).

                  Za výsledok sa bude považovať aritmetický priemer z dvoch výpočtov.
            Uveďte výsledok stanovenia na jedno desatinné miesto.“


title: Vykonávacie nariadenie Komisie (EÚ) 2017/1375 z 25. júla 2017, ktorým sa mení vykonávacie nariadenie (EÚ) č. 1191/2014, ktorým sa určuje formát a spôsob nahlasovania informácií podľa článku 19 nariadenia Európskeho parlamentu a Rady (EÚ) č. 517/2014 o fluórovaných skleníkových plynoch

text:
                  26.7.2017

                  SK

                  Úradný vestník Európskej únie

                  L 194/4

            VYKONÁVACIE NARIADENIE KOMISIE (EÚ) 2017/1375
      z 25. júla 2017,
      ktorým sa mení vykonávacie nariadenie (EÚ) č. 1191/2014, ktorým sa určuje formát a spôsob nahlasovania informácií podľa článku 19 nariadenia Európskeho parlamentu a Rady (EÚ) č. 517/2014 o fluórovaných skleníkových plynoch
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006 (1), a najmä na jeho článok 19 ods. 7,
      keďže:

                  (1)

                  Vo vykonávacom nariadení Komisie (EÚ) č. 1191/2014 (2) sa stanovuje spôsob nahlasovania informácií podľa článku 19 nariadenia (EÚ) č. 517/2014 v súvislosti s používaním určitých fluórovaných skleníkových plynov ako východiskovej suroviny alebo v prípadoch, keď výrobcovia, dovozcovia a vývozcovia týchto plynov a podniky, ktoré likvidujú tieto plyny, uvádzajú na trh produkty alebo zariadenia s obsahom týchto plynov.

                  (2)

                  S cieľom umožniť účinné monitorovanie plnenia nahlasovacích povinností podľa článku 19 nariadenia (EÚ) č. 517/2014 by podniky ešte pred vykonaním relevantných činností mali byť povinné zaregistrovať sa na účely používania elektronického nástroja na nahlasovanie uvedeného v článku 1 vykonávacieho nariadenia (EÚ) č. 1191/2014. To by umožnilo príslušným orgánom členských štátov overiť v čase dovozu, vývozu alebo inej relevantnej činnosti, či sa podnik na základe nahlásenia podľa článku 19 nariadenia (EÚ) č. 517/2014 má podrobiť overeniu súladu.

                  (3)

                  Príloha k vykonávaciemu nariadeniu (EÚ) č. 1191/2014 by sa mala zmeniť, pokiaľ ide o štruktúru požadovaných informácií o určitých vlastnostiach fluórovaných uhľovodíkov, s cieľom zosúladiť ju s formátom nahlasovaných správ, ktoré používajú zmluvné strany Montrealského protokolu o látkach, ktoré poškodzujú ozónovú vrstvu, k Viedenskému dohovoru o ochrane ozónovej vrstvy (3) (ďalej len „Montrealský protokol“). Únia by si tak mohla plniť nahlasovacie povinnosti podľa Montrealského protokolu. Z toho istého dôvodu by sa počnúc rokom 2020 malo vyžadovať aj nahlasovanie informácií o mieste určenia vývozu a pôvode dovozu, čo by poskytlo dostatočný čas na prispôsobenie elektronického nástroja na nahlasovanie.

                  (4)

                  V oddiele 2 by sa mali doplniť ďalšie rozlíšenia a poznámky s cieľom vziať do úvahy postupy nahlasovania, ktoré sa vyvinuli počas prvých dvoch cyklov nahlasovania, a mal by sa objasniť aj opis v oddiele 12, aby sa predišlo nesprávnemu výkladu zo strany nahlasujúcich podnikov, k akému došlo v minulosti.

                  (5)

                  Vo vykonávacom nariadení Komisie (EÚ) 2016/879 (4) sa v súvislosti s kvótami na uvádzanie fluórovaných uhľovodíkov na trh stanovil elektronický register, v ktorom sa evidujú všetky relevantné údaje týkajúce sa povolení uvedené v článku 18 ods. 2 nariadenia (EÚ) č. 517/2014. Zodpovedajúci formát nahlasovaných správ uvedený v oddiele 13 prílohy k vykonávaciemu nariadeniu (EÚ) č. 1191/2014 je preto zastaraný a mal by sa vypustiť.

                  (6)

                  Opatrenia stanovené v tomto nariadení sú v súlade so stanoviskom výboru zriadeného podľa článku 24 ods. 1 nariadenia (EÚ) č. 517/2014,

            PRIJALA TOTO NARIADENIE:
      Článok 1
      Vykonávacie nariadenie (EÚ) č. 1191/2014 sa mení takto:

                  (1)

                  Článok 1 sa nahrádza takto:
                  „Článok 1
                  1.   Nahlasovanie požadované v súlade s článkom 19 nariadenia (EÚ) č. 517/2014 prebieha elektronicky použitím nástroja na nahlasovanie, ktorý sa zakladá na formáte stanovenom v prílohe k tomuto nariadeniu a ktorý je na tento účel dostupný na internetovej stránke Komisie.
                  2.   Ešte pred vykonaním činností, ktoré sa majú nahlásiť podľa článku 19 nariadenia (EÚ) č. 517/2014, sa každý podnik musí zaregistrovať na webovej stránke Komisie, aby mohol používať elektronický nástroj na nahlasovanie.“

                  (2)

                  Príloha sa mení v súlade s prílohou k tomuto nariadeniu.

            Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 25. júla 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 150, 20.5.2014, s. 195.

         (2)  Vykonávacie nariadenie Komisie (EÚ) č. 1191/2014 z 30. októbra 2014, ktorým sa určuje formát a spôsob nahlasovania informácií podľa článku 19 nariadenia Európskeho parlamentu a Rady (EÚ) č. 517/2014 o fluórovaných skleníkových plynoch (Ú. v. EÚ L 318, 5.11.2014, s. 5).

         (3)  Rozhodnutie Rady 88/540/EHS zo 14. októbra 1988 týkajúce sa uzatvorenia Viedenského dohovoru o ochrane ozónovej vrstvy a Montrealského protokolu o látkach, ktoré porušujú ozónovú vrstvu (Ú. v. ES L 297, 31.10.1988, s. 8).

         (4)  Vykonávacie nariadenie Komisie (EÚ) 2016/879 z 2. júna 2016, ktorým sa podľa nariadenia Európskeho parlamentu a Rady (EÚ) č. 517/2014 stanovujú podrobnosti vyhlásenia o zhode pri uvádzaní chladiacich a klimatizačných zariadení a tepelných čerpadiel naplnených fluórovanými uhľovodíkmi na trh, ako aj jeho overenia nezávislým audítorom (Ú. v. EÚ L 146, 3.6.2016, s. 1).

         PRÍLOHA
         Príloha k vykonávaciemu nariadeniu (EÚ) č. 1191/2014 sa mení takto:

                     1.

                     V oddiele 1 sa tabuľka nahrádza takto:

                                    „INFORMÁCIE, KTORÉ SA MAJÚ NAHLASOVAŤ

                                    POZNÁMKY

                                 1A

                                 Celkový objem výroby zo zariadení v Únii

                                 1B

                                             —

                                             objem výroby zo zariadení v Únii, ktorá zahŕňa zhodnotenú vedľajšiu výrobu alebo nežiaduce výrobky v prípade, že táto vedľajšia výroba alebo tieto výrobky boli v zariadeniach pred uvedením na trh zneškodnené

                                 Hlásenia o celkových zneškodnených množstvách od výrobcov, ktorí vykonávajú zneškodnenie, sa uvádzajú v oddiele 8

                                 1C

                                             —

                                             objem výroby zo zariadení v Únii, ktorá zahŕňa zhodnotenú vedľajšiu výrobu alebo nežiaduce výrobky v prípade, že táto vedľajšia výroba alebo tieto výrobky boli odovzdané iným podnikom na účely zneškodnenia a neboli predtým uvedené na trh

                                 Uvedie sa podnik, ktorý vykonáva zneškodnenie

                                 1C_a

                                 Množstvo fluórovaných uhľovodíkov vyrobených na použitie ako východisková surovina v rámci Únie

                                 1C_b

                                 Množstvo fluórovaných uhľovodíkov vyrobených na použitie v rámci Únie vyňaté podľa Montrealského protokolu

                                 Druh vyňatých použití sa musí špecifikovať

                                    AUTOMATICKY VYPOČÍTANÉ MNOŽSTVÁ

                                 1D

                                 Celkový objem vlastnej zneškodnenej výroby, ktorá predtým nebola uvedená na trh

                                 1D = 1B + 1C

                                 1E

                                 Výrobky k dispozícii na predaj

                                 1E = 1A – 1D“

                     2.

                     Oddiel 2 sa mení takto:

                                 a)

                                 v druhom odseku sa dopĺňa táto veta:
                                 „Pri nahlasovaní činností vykonaných v roku 2019 sa množstvá fluórovaných uhľovodíkov budú prvý raz nahlasovať samostatne za každú krajinu pôvodu, pokiaľ nie je stanovené inak v tabuľke uvedenej nižšie.“;

                                 b)

                                 tabuľka sa nahrádza takto:

                                                „INFORMÁCIE, KTORÉ SA MAJÚ NAHLASOVAŤ

                                                POZNÁMKY

                                             2A

                                             Množstvo dovezené do Únie

                                             2B

                                             Množstvo dovezené do Únie nahlasujúcim podnikom neprepustené do voľného obehu a opätovne vyvezené nahlasujúcim podnikom ako súčasť výrobkov alebo zariadení

                                             Nahlasovanie fluórovaných uhľovodíkov podľa krajiny pôvodu nie je potrebné.
                                             Veľké množstvá plynov dovezené v rámci aktívneho zušľachťovacieho styku, naplnené do výrobkov alebo zariadení a následne opätovne vyvezené.
                                             Ak sa opätovný vývoz vo výrobkoch alebo v zariadeniach (oddiel 2B) neuskutočňuje v tom istom kalendárnom roku ako dovoz, množstvá nahlásené v oddiele 2B môžu zahŕňať opätovné vývozy vo výrobkoch alebo v zariadeniach, ktoré sú v zásobách k 1. januáru neuvedených na trh Únie, ako sú nahlásené v oddiele 4C
                                             Vývoz veľkých množstiev plynu sa nahlasuje len v oddiele 3

                                             2C

                                             Množstvo použitých, recyklovaných alebo regenerovaných fluórovaných uhľovodíkov

                                             2D

                                             Množstvo nepoužitých fluórovaných uhľovodíkov dovezené na použitie ako východisková surovina

                                             2E

                                             Množstvo nepoužitých fluórovaných uhľovodíkov dovezené na použitia vyňaté podľa Montrealského protokolu

                                             Druh vyňatých použití sa musí špecifikovať“

                     3.

                     Oddiel 3 sa mení takto:

                                 a)

                                 v druhom odseku sa dopĺňa táto veta:
                                 „Pri nahlasovaní činností vykonaných v roku 2019 sa množstvá fluórovaných uhľovodíkov budú prvý raz nahlasovať samostatne za každú krajinu určenia, pokiaľ nie je stanovené inak v tabuľke uvedenej nižšie.“;

                                 b)

                                 tabuľka sa nahrádza takto:

                                                „INFORMÁCIE, KTORÉ SA MAJÚ NAHLASOVAŤ

                                                POZNÁMKY

                                             3A

                                             Celkové vyvezené množstvo z Únie

                                             3B

                                             Vyvezené množstvá z vlastnej výroby alebo dovozu

                                             Nahlasovanie podľa krajiny určenia nie je potrebné

                                                AUTOMATICKY VYPOČÍTANÉ MNOŽSTVÁ

                                             3C

                                             Vyvezené množstvo zakúpené od iných podnikov v rámci Únie

                                             3C = 3A – 3B

                                                INFORMÁCIE, KTORÉ SA MAJÚ NAHLASOVAŤ

                                             3D

                                             Vyvezené množstvo na recykláciu

                                             Nahlasovanie podľa krajiny určenia nie je potrebné

                                             3E

                                             Vyvezené množstvo na regeneráciu

                                             Nahlasovanie podľa krajiny určenia nie je potrebné

                                             3F

                                             Vyvezené množstvo na zneškodnenie

                                             Nahlasovanie podľa krajiny určenia nie je potrebné

                                             3G

                                             Množstvo vyvezených použitých, recyklovaných alebo regenerovaných fluórovaných uhľovodíkov

                                             3H

                                             Množstvo nepoužitých fluórovaných uhľovodíkov vyvezené na použitie ako východisková surovina

                                             3I

                                             Množstvo nepoužitých fluórovaných uhľovodíkov vyvezené na použitia vyňaté podľa Montrealského protokolu

                                             Druh vyňatých použití sa musí špecifikovať“

                     4.

                     V oddiele 4 sa riadok 4M tabuľky nahrádza takto:

                                 „4M

                                 Celkové množstvo fyzicky uvedené na trh

                                 4M = 1E + 2A – 2B – 3B + 4C – 4H“

                     5.

                     V oddiele 12 sa tabuľka nahrádza takto:

                                    „INFORMÁCIE, KTORÉ SA MAJÚ NAHLASOVAŤ

                                    POZNÁMKY

                                 12A

                                 Množstvo fluórovaných uhľovodíkov, ktorými sa plnia dovážané zariadenia prepustené colnými orgánmi do voľného obehu v Únii, v prípade ktorých boli fluórované uhľovodíky predtým vyvezené z Únie a na ktoré sa vzťahovalo obmedzenie na základe kvót pre uvedenie fluórovaných uhľovodíkov na trh Únie

                                 Uvedie(-ú) sa podnik(-y) vyvážajúci(-e) fluórované uhľovodíky a rok(-y) vývozu.
                                 Musí(-ia) sa špecifikovať podnik(-y), ktorý(-é) uviedol(-li) fluórované uhľovodíky na trh Únie po prvý raz a rok(-y) uvedenia na trh.“

                     6.

                     Oddiel 13 sa vypúšťa.


title: Vykonávacie nariadenie Komisie (EÚ) č. 601/2011 z  21. júna 2011 , ktorým sa menia a doĺňajú reprezentatívne ceny a výška dodatočných dovozných ciel na niektoré produkty v sektore cukru stanovené nariadením (EÚ) č. 867/2010 na hospodársky rok 2010/2011

text:
               22.6.2011

               SK

               Úradný vestník Európskej únie

               L 162/12

         VYKONÁVACIE NARIADENIE KOMISIE (EÚ) č. 601/2011
   z 21. júna 2011,
   ktorým sa menia a doĺňajú reprezentatívne ceny a výška dodatočných dovozných ciel na niektoré produkty v sektore cukru stanovené nariadením (EÚ) č. 867/2010 na hospodársky rok 2010/2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (2), a najmä na jeho článok 36 ods. 2 druhý pododsek druhú vetu,
   keďže:

               (1)

               Výška reprezentatívnych cien a dodatočných ciel uplatniteľných na dovoz bieleho a surového cukru a určitých sirupov na hospodársky rok 2010/2011 sa stanovila v nariadení Komisie (EÚ) č. 867/2010 (3). Tieto ceny a clá sa naposledy zmenili a doplnili vykonávacím nariadením Komisie (EÚ) č. 587/2011 (4).

               (2)

               Údaje, ktoré má Komisia v súčasnosti k dispozícii, vedú k zmene a doplneniu uvedených súm v súlade s pravidlami a podrobnými podmienkami ustanovenými v nariadení (ES) č. 951/2006,

         PRIJALA TOTO NARIADENIE:
   Článok 1
   Reprezentatívne ceny a dodatočné clá uplatniteľné na dovoz produktov uvedených v článku 36 nariadenia (ES) č. 951/2006, stanovené nariadením (EÚ) č. 867/2010 na hospodársky rok 2010/2011, sa menia a dopĺňajú a uvádzajú sa v prílohe k tomuto nariadeniu.
   Článok 2
   Toto nariadenie nadobúda účinnosť 22. júna 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. júna 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 178, 1.7.2006, s. 24.

      (3)  Ú. v. EÚ L 259, 1.10.2010, s. 3.

      (4)  Ú. v. EÚ L 160, 18.6.2011, s. 82.

      PRÍLOHA

         Zmenené a doplnené reprezentatívne ceny a dodatočné dovozné clá na biely cukor, surový cukor a produkty patriace pod číselný znak KN 1702 90 95, uplatniteľné od 22. júna 2011

                  (EUR)

                  Číselný znak KN

                  Výška reprezentatívnej ceny na 100 kg netto daného produktu

                  Výška dodatočného cla na 100 kg netto daného produktu

                  1701 11 10 (1)

                  49,62

                  0,00

                  1701 11 90 (1)

                  49,62

                  0,02

                  1701 12 10 (1)

                  49,62

                  0,00

                  1701 12 90 (1)

                  49,62

                  0,00

                  1701 91 00 (2)

                  51,93

                  1,89

                  1701 99 10 (2)

                  51,93

                  0,00

                  1701 99 90 (2)

                  51,93

                  0,00

                  1702 90 95 (3)

                  0,52

                  0,21

         (1)  Stanovené pre štandardnú kvalitu definovanú v bode III prílohy IV k nariadeniu (ES) č. 1234/2007.

         (2)  Stanovené pre štandardnú kvalitu definovanú v bode II prílohy IV k nariadeniu (ES) č. 1234/2007.

         (3)  Stanovené na 1 % obsahu sacharózy.


title: Vykonávacie nariadenie Komisie (EÚ) č. 1358/2014 z  18. decembra 2014 , ktorým sa mení nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007, pokiaľ ide o pôvod živočíchov z ekologickej akvakultúry, chovné postupy v akvakultúre, krmivo pre živočíchy z ekologickej akvakultúry a produkty a látky povolené na používanie v ekologickej akvakultúre  Text s významom pre EHP

text:
               19.12.2014

               SK

               Úradný vestník Európskej únie

               L 365/97

         VYKONÁVACIE NARIADENIE KOMISIE (EÚ) č. 1358/2014
   z 18. decembra 2014,
   ktorým sa mení nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007, pokiaľ ide o pôvod živočíchov z ekologickej akvakultúry, chovné postupy v akvakultúre, krmivo pre živočíchy z ekologickej akvakultúry a produkty a látky povolené na používanie v ekologickej akvakultúre
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (1), a najmä na jeho článok 13 ods. 3, článok 15 ods. 2 a článok 16 ods. 1,
   keďže:

               (1)

               Nariadením (ES) č. 834/2007 sa stanovujú základné požiadavky na ekologickú produkciu morských rias a živočíchov akvakultúry. Podrobné pravidlá vykonávania týchto požiadaviek sú stanovené v nariadení Komisie (ES) č. 889/2008 (2).

               (2)

               Niektoré členské štáty požiadali v období od novembra 2012 do apríla 2013 o revíziu pravidiel týkajúcich sa produktov, látok, zdrojov krmiva a techník, ktoré sa môžu používať v ekologickej akvakultúre. Tieto žiadosti vyhodnotila expertná skupina pre technické poradenstvo v oblasti ekologickej produkcie (skupina EGTOP) zriadená rozhodnutím Komisie (ES) č. 2009/427/ES (3). Na základe stanoviska skupiny EGTOP Komisia identifikovala potrebu aktualizovať a zjednotiť existujúce pravidlá vykonávania požiadaviek na ekologickú produkciu morských rias a akvakultúrnych živočíchov.

               (3)

               Podľa článku 15 ods. 1 písm. a) bodu ii) nariadenia (ES) č. 834/2007 platí, že za osobitných podmienok, t. j. ak mladé jedince z ekologických chovov generačných rýb alebo ekologických sádok nie sú k dispozícii, môžu sa do sádky prenášať aj živočíchy z neekologickej produkcie. Nariadením (ES) č. 889/2008 sa stanovujú osobitné obmedzenia, pokiaľ ide o akvakultúrne živočíchy chytené vo voľnej prírode vrátane zberu voľne žijúcich juvenilných jedincov akvakultúrnych živočíchov. Niektoré tradičné postupy extenzívneho chovu rýb v mokradiach, napr. v brakických rybníkoch, prílivových oblastiach a v pobrežných zálivoch ohraničených hrádzami a brehmi, existujú už po stáročia a pre miestne komunity sú významné tak z hľadiska kultúrneho dedičstva, zachovania biodiverzity, ako aj z hospodárskeho hľadiska. Za určitých podmienok tieto postupy nemajú vplyv na stav populácií dotknutých druhov.

               (4)

               Preto sa zber voľne žijúcich rybích násad na chovné účely v rámci daných tradičných postupov akvakultúry považuje za zber, ktorý je v súlade s cieľmi, kritériami a zásadami ekologickej akvakultúry za predpokladu, že sa uplatňujú riadiace opatrenia schválené príslušným orgánom zodpovedným za riadenie dotknutých populácií rýb, ktorými sa zaručuje, že sa dané druhy využívajú udržateľne, ich populácie sa obnovujú v súlade s týmito opatreniami a ryby sú kŕmené výlučne krmivom, ktoré sa prirodzene vyskytuje v danom prostredí.

               (5)

               Skupina EGTOP vyjadrila znepokojenie nad tým, že zdroje krmiva a prídavných látok povolené v ekologickej akvakultúre dostatočne nespĺňajú požiadavky na výživu mäsožravých druhov rýb. Podľa článku 15 ods. 1 písm. d) bodu i) nariadenia (ES) č. 834/2007 sa živočíchy majú kŕmiť krmivom, ktoré spĺňa požiadavky na ich výživu v rôznych vývojových štádiách. Preto by sa malo povoliť používanie celých rýb ako zdroja krmiva pre mäsožravé živočíchy v ekologickej akvakultúre. Nesmie to však spôsobiť ďalší tlak na stavy ohrozených alebo nadmerne lovených populácií. Z uvedených dôvodov by sa na výrobu krmív pre mäsožravé živočíchy v ekologickej akvakultúre mali používať len produkty takého rybolovu, ktorý bol treťou stranou certifikovaný ako udržateľný. V tejto súvislosti je dôležitá dôveryhodnosť systému certifikácie udržateľnosti, aby sa spotrebitelia mohli spoľahnúť na to, že produkt ekologickej akvakultúry je po všetkých stránkach udržateľný. Príslušné orgány by teda mali identifikovať systémy certifikácie, ktoré sa z hľadiska zásad udržateľného rybolovu predpísaných v nariadení Európskeho parlamentu a Rady (EÚ) č. 1380/2013 (4) považujú za dostatočné na účely preukázania udržateľnosti produktov rybolovu určených na použitie ako krmivo v ekologickej akvakultúre. Ako východisko pri posudzovaní vhodnosti systémov certifikácie možno použiť usmernenia FAO 2009 týkajúce sa environmentálneho označovania rýb a produktov rybolovu z morských lovísk (5).

               (6)

               Skupina EGTOP v záujme vysokej úrovne zdravia a dobrých životných podmienok zvierat tiež v prípade lososovitých rýb zdôraznila potrebu dostatočného množstva histidínu vo výžive tohto druhu. Vzhľadom na výrazné kolísanie množstva histidínu v morských surovinách v závislosti od jednotlivých druhov a ročných období, ako aj od podmienok výroby, spracovania a skladovania malo by sa s cieľom uspokojiť požiadavky na výživu lososovitých rýb povoliť používanie histidínu vyrobeného fermentáciou.

               (7)

               Maximálne množstvo rybej múčky, ktoré v súčasnosti môžu obsahovať krmivá pre krevety, nestačí na uspokojenie ich výživových potrieb, a preto by sa malo zvýšiť. Doplnenie krmiva o cholesterol by sa v súlade s odporúčaniami správy expertnej skupiny EGTOP malo povoliť v prípade, že je nevyhnutné na splnenie kvantitatívnych požiadaviek. Na tento účel by sa mal používať ekologicky vyrobený cholesterol za predpokladu, že je dostupný. V prípade, že dostupný nie je, možno použiť aj cholesterol získaný z vlny, mäkkýšov alebo z iných zdrojov.

               (8)

               Výnimka uvedená v článku 25k ods. 2 platí do 31. decembra 2014, daný odsek by sa teda mal vypustiť.

               (9)

               V snahe zaručiť súlad s článkom 15 ods. 1 písm. a) nariadenia (ES) č. 834/2007 v súvislosti s odchovom mladých populácií pochádzajúcich z ekologických chovov generačných rýb a z ekologických sádok sa v súlade so správou skupiny EGTOP považuje za nevyhnutné zaviesť osobitné pravidlá používania planktónu na kŕmenie juvenilných jedincov v ekologických chovoch. Planktón je potrebný na chov juvenilných jedincov, no nevyrába sa podľa ekologických pravidiel.

               (10)

               Skupina EGTOP okrem toho odporúča, aby sa aktualizoval zoznam povolených látok na čistenie a dezinfekciu v ekologickej akvakultúre, najmä v súvislosti s možnosťou používania niektorých z týchto látok aj v prítomnosti živočíchov. Príloha VII k nariadeniu (ES) č. 889/2008 by sa preto mala zodpovedajúcim spôsobom zmeniť.

               (11)

               Rozsah pôsobnosti prílohy XIIIa k nariadeniu (ES) č. 889/2008 v zmysle článku 25f ods. 2 by mal byť jasnejšie vymedzený, najmä pokiaľ ide o chovné postupy.

               (12)

               Maximálna povolená hustota chovu sivoňa arktického by sa mala zvýšiť tak, aby lepšie zodpovedala potrebám tohto druhu. Maximálna hustota chovu by sa mala určiť aj v prípade rakov. Príloha XIIIa k nariadeniu (ES) č. 889/2008 by sa preto mala zodpovedajúcim spôsobom zmeniť.

               (13)

               Nariadenie Komisie (ES) č. 889/2008 by sa preto malo zodpovedajúcim spôsobom zmeniť.

               (14)

               Opatrenia stanovené v tomto nariadení sú v súlade so stanoviskom regulačného výboru pre ekologickú výrobu,

         PRIJALA TOTO NARIADENIE:
   Článok 1
   Nariadenie Komisie (ES) č. 889/2008 sa mení takto:

               1.

               V článku 25e sa odsek 4 nahrádza takto:
               „4.   Zber juvenilných jedincov z akvakultúry vo voľnej prírode na chovné účely je obmedzený výlučne na tieto prípady:

                           a)

                           larvy a juvenilné jedince rýb alebo kôrovcov, ktoré sa do rybníkov, izolačných systémov a oplôtok dostali pri ich napúšťaní;

                           b)

                           úhor riečny, pod podmienkou, že existuje schválený plán riadenia stavov úhora a ešte stále nie je možné úhory umelo rozmnožovať;

                           c)

                           zber voľne žijúcich rybích násad iných druhov ako úhor európsky na chovné účely v tradičnom extenzívnom akvakultúrnom chove v mokradiach, ako napr. v brakických rybníkoch, prílivových oblastiach a pobrežných zálivoch ohraničených hrádzami a brehmi, za predpokladu, že:

                                       i)

                                       obnova zásob je v súlade s riadiacimi opatreniami schválenými príslušnými orgánmi zodpovednými za riadenie predmetných populácií rýb s cieľom zabezpečiť udržateľné využívanie dotknutých druhov a

                                       ii)

                                       ryby sú kŕmené výlučne krmivom, ktoré sa prirodzene vyskytuje v ich životnom prostredí.“

               2.

               V článku 25f sa odsek 2 nahrádza takto:
               „2.   Hustota chovu je stanovená v prílohe XIIIa podľa druhu alebo skupiny druhov. Vzhľadom na to, že hustota chovu a chovné postupy majú vplyv na dobré životné podmienky chovaných rýb, je potrebné monitorovať stav rýb (poškodenie plutiev, iné zranenia, mieru rastu, prejavy správania a celkový zdravotný stav), a kvalitu vody.“

               3.

               V článku 25k ods. 1 sa dopĺňa toto písmeno e):

                           „e)

                           kŕmne produkty získané z celých rýb ulovených rybolovom, ktorý bol v rámci systému uznaného príslušným orgánom v súlade so zásadami stanovenými v nariadení Európskeho parlamentu a Rady (EÚ) č. 1380/2013 (6) certifikovaný ako udržateľný.

                  (6)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES“"

               4.

               V článku 25k sa vypúšťa odsek 2

               5.

               V článku 25k sa dopĺňa tento odsek:
               „5.   V prípade, že zdroje krmiva uvedené v odseku 1 neposkytujú dostatočné množstvo histidínu na uspokojenie požiadaviek na výživu rýb a predchádzanie tvorbe katarákt, v kŕmnej dávke určenej lososovitým rybám sa môže použiť histidín vyrobený fermentáciou.“

               6.

               V článku 25l sa odsek 3 nahrádza takto:
               „3.   Pokiaľ sa prírodné krmivo dopĺňa v súlade s odsekom 2:

                           a)

                           kŕmna dávka v prípade rýb rodu Pangasius (Pangasius spp.) uvedených v prílohe XIIIa oddiele 9 môže obsahovať maximálne 10 % rybej múčky alebo rybieho oleja z udržateľného rybolovu;

                           b)

                           kŕmna dávka v prípade kreviet uvedených v prílohe XIIIa oddiele 7 môže obsahovať maximálne 25 % rybej múčky a 10 % rybieho oleja z udržateľného rybolovu. S cieľom zabezpečiť kvantitatívne výživové potreby kreviet možno ako doplnok výživy použiť ekologicky vyrobený cholesterol; ak ekologicky vyrobený cholesterol nie je dostupný, je možné použiť aj neekologicky vyrobený cholesterol získaný z vlny, mäkkýšov alebo iných zdrojov.“

               7.

               Vkladá sa tento článok:
               „Článok 25la
               Osobitné pravidlá kŕmenia juvenilných jedincov z ekologických chovov
               Pri odchove lariev juvenilných jedincov z ekologických chovov možno ako krmivo použiť konvenčný fytoplanktón a zooplanktón.“

               8.

               V článku 25s sa odsek 6 nahrádza takto:
               „6.   Na biologickú ochranu pred ektoparazitmi sa uprednostňuje využívanie čistiacich rýb a využívanie sladkej vody, morskej vody a roztokov chloridu sodného.“

               9.

               Prílohy VII a XIIIa sa menia v súlade s prílohou k tomuto nariadeniu.

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. decembra 2014

            Za Komisiu

            predseda

         Jean-Claude JUNCKER

      (1)  Ú. v. EÚ L 189, 20.7.2007, s. 1.

      (2)  Nariadenie Komisie (ES) č. 889/2008, z 5. Septembra 2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 250, 18.9.2008, s. 1).

      (3)  Rozhodnutie Komisie (ES) č. 2009/427/ES z 3. júna 2009, ktorým sa zriaďuje expertná skupina pre technické poradenstvo v oblasti ekologickej výroby (Ú. v. EÚ L 139, 5.6.2009, s. 29).

      (4)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

      (5)  ISBN 978-92-5-006405-5

      PRÍLOHA

                  1.

                  Bod 2 prílohy VII k nariadeniu (ES) č. 889/2008 sa nahrádza takto:
                  2.   Čistiace a dezinfekčné prostriedky pre akvakultúrne živočíchy a produkciu morských rias podľa článku 6e ods. 2, článku 25s ods. 2 a článku 29a.
                  2.1.   Pod podmienkou súladu s príslušnými právnymi predpismi Únie a vnútroštátnymi ustanoveniami v zmysle článku 16 ods. 1 nariadenia Rady (ES) č. 834/2007, a najmä s nariadením Európskeho parlamentu a Rady (EÚ) č. 528/2012 (1), môžu prostriedky na čistenie a dezinfekciu prístrojov a vybavenia za neprítomnosti akvakultúrnych živočíchov obsahovať tieto účinné látky:

                              —

                              ozón,

                              —

                              chlórnan sodný,

                              —

                              chlórnan vápenatý,

                              —

                              hydroxid vápenatý

                              —

                              oxid vápenatý

                              —

                              kaustická sóda,

                              —

                              alkohol,

                              —

                              síran meďnatý: len do 31. decembra 2015,

                              —

                              manganistan draselný,

                              —

                              koláč z prírodných semien kamélie (výhradne na produkciu kreviet),

                              —

                              zmesi peroxomonosulfátu draselného s chloridom sodným, z ktorých vzniká kyselina chlórna.

                        2.2.   Pod podmienkou súladu s príslušnými právnymi predpismi Únie a vnútroštátnymi ustanoveniami v zmysle článku 16 ods. 1 nariadenia Rady (ES) č. 834/2007, a najmä s nariadením (EÚ) č. 528/2012 a smernicou Európskeho parlamentu a Rady 2001/82/ES (2), môžu prostriedky na čistenie a dezinfekciu prístrojov a vybavenia za prítomnosti akvakultúrnych živočíchov obsahovať tieto účinné látky:

                              —

                              vápenec (uhličitan vápenatý) na reguláciu hodnoty pH,

                              —

                              dolomit na úpravu hodnoty pH (výhradne na produkciu kreviet),

                              —

                              chlorid sodný,

                              —

                              peroxid vodíka,

                              —

                              perkarbonát sodný,

                              —

                              organické kyseliny (kyselina octová, mliečna, citrónová),

                              —

                              humínová kyselina,

                              —

                              peroxyoctové kyseliny,

                              —

                              kyselina peroxyoctová a terc-butyl-peroxyoktanoát,

                              —

                              jodofóry (len za prítomnosti vajec).

                     (1)  Nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (Ú. v. EÚ L 167, 27.6.2012, s. 1)."

                     (2)  Smernica Európskeho parlamentu a Rady 2001/82/ES z 6. novembra 2001, ktorou sa ustanovuje Zákonník Spoločenstva o veterinárnych liekoch (Ú. v. ES L 311, 28.11.2001, s. 1).“"

                  2.

                  Príloha XIIIa k nariadeniu (ES) č. 889/2008 sa mení takto:

                              a)

                              v riadku „Maximálna hustota chovu“ v tabuľke oddielu 1 sa „Sivoň arktický 20 kg/m3“ nahrádza „Sivoň arktický 25 kg/m3“;

                              b)

                              za oddiel 7 sa vkladá tento oddiel:
                              „Oddiel 7a

                              Ekologická produkcia rakov
                              Dotknuté druhy: Astacus astacus, Pacifastacus leniusculus.

                                          Maximálna hustota chovu:

                                          Malé raky (< 20 mm): 100 jedincov na m2. Stredne veľké raky (20 – 50 mm): 30 jedincov na m2. Dospelé raky (> 50 mm): 10 jedincov na m2 za predpokladu, že sú k dispozícii primerané miesta na úkryt.“


title: Vykonávacie nariadenie Komisie (EÚ) č. 411/2013 z  3. mája 2013 , ktorým sa stanovuje koeficient pridelenia, ktorý sa má uplatniť na žiadosti o dovozné povolenia na olivový olej podané 29. a  30. apríla 2013 v rámci tuniskej colnej kvóty, a ktorým sa pozastavuje vydávanie dovozných povolení na mesiac máj 2013

text:
               4.5.2013

               SK

               Úradný vestník Európskej únie

               L 123/10

         VYKONÁVACIE NARIADENIE KOMISIE (EÚ) č. 411/2013
   z 3. mája 2013,
   ktorým sa stanovuje koeficient pridelenia, ktorý sa má uplatniť na žiadosti o dovozné povolenia na olivový olej podané 29. a 30. apríla 2013 v rámci tuniskej colnej kvóty, a ktorým sa pozastavuje vydávanie dovozných povolení na mesiac máj 2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:

               (1)

               Článkom 3 ods. 1 a 2 Protokolu 1 (3) k Európsko-stredomorskej dohody ustanovujúcej pridruženie medzi Európskym spoločenstvom a jeho členskými štátmi na jednej strane a Tuniskou republikou na strane druhej (4) sa otvára colná kvóta s nulovou sadzbou na dovoz neupraveného olivového oleja patriaceho pod číselné znaky KN 1509 10 10 a 1509 10 90, úplne získaného v Tunisku a prepravovaného priamo z tejto krajiny do Európskej únie v limite stanovenom na každý rok.

               (2)

               Článkom 2 ods. 2 nariadenia Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (5), sa ustanovujú maximálne mesačné množstvá, na ktoré sa môžu vydať dovozné povolenia.

               (3)

               V súlade s článkom 3 ods. 1 nariadenia (ES) č. 1918/2006 sa príslušným orgánom podali žiadosti o vydanie dovozných povolení na celkové množstvo prekračujúce hranicu stanovenú na mesiac máj v článku 2 ods. 2 uvedeného nariadenia.

               (4)

               Za týchto okolností musí Komisia stanoviť koeficient pridelenia, ktorý umožní výdaj dovozných povolení v pomere k množstvu, ktoré je k dispozícii.

               (5)

               Keďže sa na mesiac máj dosiahla príslušná hranica, nemožno na tento mesiac vydať žiadne dovozné povolenie,

         PRIJALA TOTO NARIADENIE:
   Článok 1
   Žiadostiam o dovozné povolenia podaným 29. a 30. apríla 2013 na základe článku 3 ods. 1 nariadenia (ES) č. 1918/2006 sa dáva koeficient pridelenia 61,061322 %.
   Vydávanie dovozných povolení na množstvá požadované od 6. mája 2013 sa na máj 2013 pozastavuje.
   Článok 2
   Toto nariadenie nadobúda účinnosť 4. mája 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. mája 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. ES L 97, 30.3.1998, s. 57.

      (4)  Ú. v. ES L 97, 30.3.1998, s. 2.

      (5)  Ú. v. EÚ L 365, 21.12.2006, s. 84.